شەفەق نیوز/ بانک KFW ی ئەڵمانی، ئمڕوو چووارشەممە، پێشکەشکردن پویل ئەرا عراق له‌باوه‌ت بنیادکردن چوار خەسەخانەی بیماری کۆڕۆنا راگەیان.
بەیاننامەیگ ئەرا بانکەگە ئاژانس شەفەق نیوز چەودیریی کرد وت: گریەبەسیگ وەل حکومەت عراق واژوو کرد ئەرا بیناکردن چوار خەسەخانە لە سەرەتا وە بایی ١٥ مەلیۆن یۆڕۆ ، ودیاری کرد ک خەسەخانەگان تایبەت بوون ئەرا چارەسەرکردن تووشهاتگەیل کۆرۆنا، دویای بەرزەوبوین ژمارەی توشهاتنه‌گان  لەعراق.
بانکەگە وتیش: سەرەتا جوور خەسەخانەیل وەختانە دروس کریەن وه‌  بینای  ئامادەکریاگ پەیمانەیی، بەڵکم ئەرا ماوەی دریژیگ بوودە خەسەخانه‌یلیگ ئاسایی، و هەر خەسەخانەیگ ١٠٠ شەوخەف لەناوی بوود، و ٤٠ شەوخەف ئەرا چەودیری وورد.
بانکەگە هەمیش وت: لە ماوەی کوڵیگ، زیاتر لە ٧٠٠٠ بیمار وە شیوەی راستەخۆ سودگرن لەو خەسەخانەیلە ک پلان نریاگە لە بەغداد و بەسرە و نەینەوا و سلێمانی دروس بکریەن.
